Temeljem članka 19. stavak 1., Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. i 112/19.), pročelnik Jedinstvenog upravnog odjela Općine Općina Kaštelir-Labinci-Castelliere-S.Domenica, raspisuje slijedeći

**JAVNI NATJEČAJ**

**za prijam u službu**

**1. SAVJETNIK ZA KOMUNALNE DJELATNOSTI** u Jedinstvenom upravnom odjelu Općine Općine Kaštelir-Labinci-Castelierre-S.Domenica - 1 izvršitelj/izvršiteljica, na neodređeno vrijeme, uz obvezni probni rad u trajanju od dva (2) mjeseca.

**Uvjeti:**

* magistar struke ili stručni specijalist građevinske ili tehničke struke,
* najmanje tri (3) godine radnog iskustva na odgovarajućim poslovima,
* položen državni stručni ispit,
* položen specijalistički program iz područja javne nabave, odnosno nositelj važećeg certifikata iz područja javne nabave,
* položen vozački ispit za B kategoriju

Pored navedenih uvjeta kandidati/kandidatkinje moraju ispunjavati i uvjete propisane člankom 12. Zakona o službenicima i namještenicima u lokalnoj i područnoj (regionalnoj) samoupravi (dalje: Zakon).

U službu ne može biti primljena osoba za čiji prijam postoje zapreke iz članka 15. i 16. navedenog Zakona.

Na Javni natječaj se mogu prijaviti i kandidati/kandidatkinje koji/koje nemaju položen državni ispit, ako imaju na odgovarajućim poslovima radni staž od najmanje tri (3) godine, uz uvjet da ga polože u roku od godine dana računajući od dana prijma u službu.

Na Javni natječaj se mogu prijaviti i kandidati/kandidatkinje koji/koje nemaju položen specijalistički program iz područja javne nabave, odnosno nositelj važećeg certifikata iz područja javne nabave, ako imaju na odgovarajućim poslovima radni staž od najmanje tri (3) godine, uz uvjet da ga polože u roku od godine dana računajući od dana prijma u službu.

Osoba koja ne podnese pravovremenu i urednu prijavu i/ili ne ispunjava formalne uvjete iz Javnog natječaja a, ne smatra se kandidatom/kandidatkinjom prijavljenim/prijavljenom na Javni natječaj .

Za kandidate/kandidatkinje prijavljene na Javni natječaj koji ispunjavaju formalne uvjete, provest će se testiranje radi provjere znanja i sposobnosti bitnih za obavljanje poslova radnog mjesta za koje se natječu. Za kandidata/kandidatkinju koji/koja ne pristupi testiranju smatrat će se da je povukao/povukla prijavu na Javni natječaj .

Intervju se provodi samo s kandidatima/kandidatkinjama koji su ostvarili najmanje 50% bodova iz pisanog testiranja.

**Uz prijavu na Javni natječaj potrebno je priložiti:**

* životopis
* presliku diplome
* presliku osobne iskaznice ili domovnice
* dokaz o položenom državnom ispitu
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci)
* dokaz o poznavanju rada na računalu (svjedodžba, potvrda, pisana izjava)
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana (e-radna knjižica)
* dokaz o radnom iskustvu u struci u trajanju od najmanje tri (3) godine s odgovarajućim stupnjem stručne spreme i strukom (potvrda poslodavca o poslovima na kojima je kandidat/kandidatkinja radio/radila ili ugovor o radu ili rješenje o rasporedu ili drugi dokaz iz kojeg su vidljivi poslovi na kojima je kandidat/kandidatkinja radio/radila). Napomena: iz priloženog dokaza mora biti vidljivo da je kandidat/kandidatkinja radio/radila na odgovarajućim poslovima, odnosno s odgovarajućim stupnjem stručne spreme i struke koja je uvjet za radno mjesto na koje se prijavljuje
* vlastoručno potpisanu izjavu o nepostojanju zapreka iz članka 15. i 16. gore navedenog Zakona.
* Dokaz o položenom vozačkom ispitu za B kategoriju

U prijavi se navode osobni podaci kandidata/kandidatkinje (ime i prezime, adresa stanovanja, broj telefona/mobitela, adresa elektroničke pošte), te opis radnog iskustva na odgovarajućim poslovima.

Isprave se prilažu u neovjerenom presliku, a prije izbora kandidati/kandidatkinje su dužni predočiti izvornike.

Urednom prijavom smatra se ona koja sadrži sve podatke i priloge navedene u Javnom natječaju.

Na Javni natječaj se mogu prijaviti osobe obaju spolova sukladno članku 13. Zakona o ravnopravnosti spolova („Narodne novine“ broj 82/08. i 69/17.).

Kandidati/kandidatkinje koji prema posebnim propisima ostvaruju pravo prednosti pri zapošljavanju i imaju prednost u odnosu na ostale kandidate/kandidatkinje samo pod jednakim uvjetima, moraju se u prijavi na Javni natječaj pozvati na to pravo i uz prijavu priložiti svu propisanu dokumentaciju prema posebnom Zakonu, članak 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19., 84/21.), članak 48. f Zakona o zaštiti vojnih i civilnih invalida rata („Narodne novine“ broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članak 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.), te članak 47. Zakona o civilnim stradalnicima iz Domovinskog rata („Narodne novine“ broj 84/21.).

Kandidat/kandidatkinja koji/koja se u prijavi na Javni natječaj pozove na pravo prednosti prilikom zapošljavanja u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21.), uz prijavu na Javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. st. 1. tog Zakona, a koji su objavljeni na web-stranici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%  
20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat/kandidatkinja koji/koja se poziva na pravo prednosti pri zapošljavanju , sukladno članku 48. f. Zakona o zaštiti vojnih i civilnih invalida rata („Narodne novine“ broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) uz prijavu na Javni natječaj dužan/dužna je pored dokaza o ispunjavanju traženih uvjeta priložiti i rješenje odnosno potvrdu iz koje je vidljivo navedeno pravo.

Kandidat/kandidatkinja koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.) uz prijavu na Javni natječaj dužan/dužna je pored dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.

Kandidat/kandidatkinja koji/koja se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“ broj 84/21.) uz prijavu na Javni natječaj dužan/dužna je pored dokaza o ispunjavanju traženih uvjeta priložiti i dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske:

[https://branitelji.gov.hr/UserDocsImages//dokumenti/Nikola//popis%20dokaza%  
20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prijave s potrebnom dokumentacijom o ispunjavanju uvjeta iz Javnog natječaja podnose se u roku od **osam (8) dana** od dana objave Javnog natječaja u Narodnim novinama, osobno ili poštom na adresu:**Općina** **Kaštelir-Labinci-Castelliere-S.Domenica, 52464 Kaštelir, Kaštelir 113,**s naznakom «Za prijam u službu – Savjetnik za komunalne djelatnosti».

Nepotpune i nepravovremene Prijave neće se razmatrati.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata/kandidatkinja, područje provjere i pravni i drugi izvori za pripremanje kandidata/kandidatkinja za provjeru bit će objavljeni na web stranici Općine Kaštelir-Labinci-Castelliere-S.Domenica [www.kastelir-labinci.hr](http://www.kastelir-labinci.hr).

Vrijeme održavanja prethodne provjere znanja i sposobnosti kandidata/kandidatkinja objavit će se na web stranici Općine Kaštelir-Labinci-Castelliere-S.Domenica [www.kastelir-labinci.hr](http://www.kastelir-labinci.hr)  najkasnije pet dana prije održavanja provjere.

O rezultatima Javnog natječaja kandidati/kandidatkinje će biti obaviješteni pisanim putem u zakonskom roku.

Prijavom na Javni natječaj za prijam u službu, kandidati/kandidatkinje daju suglasnost Općini Kaštelir-Labinci-Castelliere-S.Domenica da sve njihove osobne podatke dostavljene u prijavi prikuplja, obrađuje, koristi i evidentira u svrhu provedbe postupka prijma u službu na određeno vrijeme, te da po okončanju postupka prijma, čuva njihove prijave do isteka propisanog roka čuvanja dokumentacije.

KLASA: 112-01/24-02/02  
URBROJ: 2163-21-03/01-24-01  
Kaštelir, Castelliere, 17. lipanj 2023.

Općina Kaštelir-Labinci-Castelliere-S.Domenica  
Pročelnik Jedinstvenog upravnog odjela

Giuliano Vojnović